Ο **Σιδηροδρομικός Σταθμός Βέροιας** αποτελεί τον σιδηροδρομικό σταθμό που εξυπηρετεί το αστικό κέντρο της Βέροιας στο Νομό Ημαθίας. Ο σταθμός εγκαινιάστηκε το 1894 από την Οθωμανική Αυτοκρατορία και αποτελεί έως και σήμερα σημαντικό κόμβο στις σιδηροδρομικές συνδέσεις της ευρύτερης περιοχής.

Οι υποδομές του σταθμού βρίσκονται ανατολικά του αστικού ιστού της πόλης, από τον οποίων οι ράγες εκτείνονται βόρεια προς τον σιδηροδρομικό σταθμό της Νάουσας με κατεύθυνση την Φλώρινα και νότια προς τον σιδηροδρομικό σταθμό της Μέσης με κατεύθυνση την Θεσσαλονίκη.

Ο σταθμός εντάχθηκε το 2010 στο δίκτυο της Γραμμής 2 () του Προαστιακού Σιδηρόδρομου Θεσσαλονίκης μέσω του οποίου εκτελούνται δρομολόγια καθημερινά.

Ιστορικό
--------

**19ος Αιώνας**

Στα πλαίσια της επέκτασης των υποδομών και της βελτίωσης των μεταφορών, η Οθωμανική Αυτοκρατορία ανέθεσε σε ιδιωτική εταιρεία την κατασκευή ενός σιδηροδρομικού δικτύου, το οποίο θα ένωνε την Θεσσαλονίκη με ορισμένα αστικά κέντρα της σημερινής Δυτικής και Κεντρικής Μακεδονίας και θα εκτεινόταν μέχρι το Μοναστήρι. Η κατασκευή του δικτύου ξεκίνησε το 1891 και ολοκληρώθηκε το 1894, όπου εγκαινιάστηκε η σύνδεση μεταξύ των δύο πόλεων με αρκετούς ενδιάμεσους σταθμούς.

**20ος Αιώνας**

Κατά τις αρχές του 20ου αιώνα, ο σταθμός της Βέροιας εξυπηρετούσε ένα μεγάλο κομμάτι του πληθυσμού σε ότι αφορά της επιβατικές μετακινήσεις, ενώ αποτελούσε σημαντικό κόμβο ανεφοδιασμού και μεταφοράς εμπορευμάτων και αγαθών, ιδιαίτερα σε περιόδους συρράξεων.

**21ος Αιώνας**

Την περίοδο του 2003-2006 η σιδηροδρομική γραμμή που διαπερνάει τον σταθμό της Βέροιας εκσυγχρονίστηκε και ανακαινίστηκε με συνέπεια την δυνατότητα υποστήριξης περισσότερων δρομολογίων. Αργότερα το 2010 το σύνολο της γραμμής από την Θεσσαλονίκη έως την Έδεσσα εντάχθηκε στο δίκτυο του Προαστιακού σιδηρόδρομου Θεσσαλονίκης, μέρος του οποίου αποτελεί έως και σήμερα και ο σταθμός της Βέροιας.

Δομή Σταθμού
------------

Στον παρακάτω πίνακα απεικονίζεται διαγραμματικά η οργάνωση του χώρου έμπροσθεν του κεντρικού κτηρίου του σταθμού και των αντίστοιχων σιδηροδρομικών ανταποκρίσεων.

|  |  |  |
| --- | --- | --- |
| **Ε**
**Έδαφος/Εισιτήρια** | Εξυπηρέτηση πελατών | Έξοδοι/Εισιτήρια |
| **Επίπεδο**
**Ε1** | Πλευρική αποβάθρα, πόρτες στα αριστερά |
| Αποβάθρα **1** | **Ταχεία** προς Φλώρινα (Επισκοπή) ← |
| Κεντρική αποβάθρα, πόρτες στα δεξιά/αριστερά |
| Αποβάθρα **2** | **Π2** προς Θεσσαλονίκη (Μέση) ← |
| Αποβάθρα **3** | Μη κανονικής χρήσης |
| Κεντρική αποβάθρα, πόρτες στα δεξιά |

Υπηρεσίες
---------

Ο σταθμός της Έδεσσας από το 2010 εξυπηρετεί δρομολόγια του Προαστιακού Σιδηρόδρομου Θεσσαλονίκης ως τερματικός σταθμός ενώ έως το 2020 εξυπηρετούνταν δρομολόγια ταχείας μεταφοράς σε περιοχές δυτικά έως την Φλώρινα.

| Προηγούμενος σταθμός |   | Hellenic Train |   | Επόμενος σταθμός |
| --- | --- | --- | --- | --- |
| Μέση*προς Θεσσαλονίκη* |  | Ταχεία |  | Επισκοπή*προς Φλώρινα* |
| Προηγούμενος σταθμός |   | Προαστιακός Θεσσαλονίκης |   | Επόμενος σταθμός |
| Μέση*προς Θεσσαλονίκη* |  | Π2 |  | Επισκοπή*προς Έδεσσα* |

Παραπομπές
----------

1. ↑  Hertner, Peter. "*The Balkan Railways, International Capital and Banking from the End of the 19th Century until the Outbreak of the First World War*".  23ff. Bulgarian National Bank.
2. ↑  Gounaris, Basil C. (1989). «Railway Construction and Labour Availability in Macedonia in the Late 19th Century». *Byzantine and Modern Greek Studies* **13**: 143ff.. Αρχειοθετήθηκε από το πρωτότυπο στις 2016-05-05.. Ανακτήθηκε στις 2016-04-02.
3. ↑  Βατόπουλος, Νίκος (3 Σεπτεμβρίου 2021). «Το τρένο και η ιστορία της Βέροιας». *Η ΚΑΘΗΜΕΡΙΝΗ* (στα greek). Ανακτήθηκε στις 10 Απριλίου 2024. CS1 maint: Μη αναγνωρίσιμη γλώσσα (link)
4. ↑  «Περιφερειακές Γραμμές Θεσσαλονίκης». *Hellenic Train*.  `|first1=` missing `|last1=` in Authors list (βοήθεια)
5. ↑  Gounaris, Basil C. (1989). «Railway Construction and Labour Availability in Macedonia in the Late 19th Century». *Byzantine and Modern Greek Studies* **13**: 143ff.. Αρχειοθετήθηκε από το πρωτότυπο στις 2016-05-05.. Ανακτήθηκε στις 2016-04-02.
6. ↑  Γρηγορίου, Αλέξανδρος (5 Μαρτίου 2005). «Ο Σιδηρόδρομος Θεσσαλονίκης-Μοναστηρίου». *Ανιστόρητον*. Ανακτήθηκε στις 25 Δεκεμβρίου 2023.
7. ↑  Unknown. «ΣΥΛΛΟΓΟΣ ΔΡΥΑΔΕΣ ΜΕΣΟΝΗΣΙΟΥ: Ο Σιδηρόδρομος Θεσσαλονίκης-Μοναστηρίου (Salonique à Monastir) και ο σιδηροδρομικός σταθμός του Μεσονησίου». *ΣΥΛΛΟΓΟΣ ΔΡΥΑΔΕΣ ΜΕΣΟΝΗΣΙΟΥ*. Ανακτήθηκε στις 15 Δεκεμβρίου 2023.
8. ↑  «Περιφερειακές Γραμμές Θεσσαλονίκης». *Hellenic Train*.  `|first1=` missing `|last1=` in Authors list (βοήθεια)
9. ↑  «Περιφερειακές Γραμμές Θεσσαλονίκης». *Hellenic Train*.  `|first1=` missing `|last1=` in Authors list (βοήθεια)